text: ইয়াজুজ মাজুজ () বা গোগ ও মাগোগ ( গোগ উমাগোগ) হল হিব্রু বাইবেল ও কোরআনে উল্লেখিত ব্যক্তি, গোত্র বা ভূমি। যিহিষ্কেল ভাববাদীর পুস্তকে গোগ একজন ব্যক্তি আর মাগোগ তার দেশ; আদিপুস্তকে মাগোগ একজন ব্যক্তি কিন্তু গোগের কোনো উল্লেখ নেই; এবং শতাব্দী পরবর্তী ইহুদি ঐতিহ্যে যিহিষ্কেলের মাগোগদেশীয় গোগ পরিবর্তিত হয়ে গোগ ও মাগোগে পরিণত হয়, যা একই রূপে খ্রিস্টান নূতন নিয়মের প্রকাশিত বাক্য পুস্তকে উল্লেখিত, যদিও সেখানে তারা ব্যক্তি নয় বরং জাতিগোষ্ঠী।
  
  কোরআনের সূরা আল-কাহফে গোগ ও মাগোগকে ইয়াজুজ ওয়া মাজুজ () হিসেবে উল্লেখ করা হয়েছে যারা আদিম ও অমর গোত্র এবং যাদের দ্বিশৃঙ্গধারী মহান ন্যায়নিষ্ঠ শাসক ও বিজেতা জুলকারনাইন বিচ্ছিন্ন ও বাধাগ্রস্ত করেছিলেন। অনেক আধুনিক মুসলিম ঐতিহাসিক ও ভূগোলবিদগণ ভাইকিংদের ইয়াজুজ ও মাজুজের উত্থান হিসেবে বিবেচনা করেছেন। সমসাময়িক কালে এগুলো ইহুদি ও মুসলিমবিশ্বে ভবিষ্যৎ ঘটনার প্রতি ইঙ্গিতপূর্ণ চিন্তাধারার সঙ্গে সম্পৃক্ত।
  
  তথ্যসূত্র
title: ইয়াজুজ মাজুজ